
PRIJEDLOZI
Odbor za građanske slobode, pravosuđe i unutarnje poslove poziva Odbor za proračunski nadzor da kao nadležni odbor u prijedlog rezolucije koji će usvojiti uvrsti sljedeće prijedloge:
[bookmark: restart]1.	konstatira da je Revizorski sud proveo reviziju rashodovnih područja koja obuhvaćaju različite politike povezane s migracijama i upravljanjem granicama (naslov 4.) te sigurnošću i obranom (naslov 5.); 
2.	napominje da je Revizorski sud za revidirana rashodovna područja povezana s migracijama i upravljanjem granicama, sigurnosnim i obrambenim politikama ispitao uzorak od 23 transakcije u okviru naslova 4. i 5. VFO-a; prima na znanje objašnjenje Revizorskog suda da opseg revizije nije bio osmišljen tako da bude reprezentativan za te naslove, ali je ipak pridonio njegovoj izjavi o jamstvu; ponavlja poziv Parlamenta da se revizija provede na način kojim bi se omogućio izračun procijenjene stope pogreške;
3.	sa zabrinutošću primjećuje da su 11 od 23 transakcije koje je Revizorski sud ispitao sadržavale mjerljive pogreške koje su imale financijski učinak na iznose naplaćene iz proračuna Unije; ističe da takvi slučajevi mogu imati negativan učinak na ugled; 
[bookmark: _GoBack]4.	napominje da su 2022. države članice pojačale provedbu svojih nacionalnih programa; zabrinut je zbog toga što znatni iznosi i dalje nisu isplaćeni za Fond za azil, migracije i integraciju (FAMI) (26 %) i Fond za unutarnju sigurnost (ISF) (33 %) te u međuvremenu prima na znanje da se sredstva za razdoblje 2014. – 2020. moraju potrošiti do lipnja 2024.; snažno potiče Komisiju da pojača napore kako bi pomogla državama članicama u učinkovitoj provedbi njihovih nacionalnih programa;
5.	napominje da Komisija, kao čuvarica Ugovora, nije iskoristila svoje pune ovlasti kako bi osigurala da Rumunjska i Bugarska budu prihvaćene u Schengen, unatoč činjenici da obje zemlje od 2011. ispunjavaju sve uvjete za punopravno članstvo u schengenskom području;
6.	žali zbog prakse Komisije da Parlamentu pruža tek vrlo ograničene količine informacija o provedbi zakonodavstva EU-a; poziva Komisiju da bude proaktivnija u objavljivanu tih statističkih podataka kako bi dokazala da su politike nužne i razmjerne za postizanje njihova cilja;
7.	prima na znanje hitne mjere Glavne uprave za migracije i unutarnje poslove slijedom ruske agresije, posebno pravovremenu izradu odluke o aktivaciji Direktive o privremenoj zaštiti po prvi put; 
8.	napominje da broj dolazaka osoba bez dokumenata na vanjske granice i dalje raste u usporedbi s prethodnom godinom; prima na znanje mjere Glavne uprave za migracije i unutarnje poslove za, s jedne strane, stvaranje partnerstava protiv mreža za trgovinu ljudima, potporu državama članicama u provedbi premještanja i drugih mehanizama transfera te poboljšanje brzih i učinkovitih postupaka azila i vraćanja, kao što su oni povezani s viznom politikom EU-a i bilateralnom suradnjom, te, s druge strane, mjere za promicanje integracijskih politika za državljane trećih zemalja sa zakonitim boravkom; poziva Komisiju da nastavi raditi na strategiji za učinkovitije vraćanje, uz potpuno poštovanje Povelje o temeljnim pravima i ljudskim pravima osoba koje dolaze u EU; nadalje poziva Komisiju da nastavi proširivati svoju vanjsku suradnju u području migracija i azila uzimajući u obzir članak 218. UFEU-a te da promiče integracijske politike za državljane trećih zemalja koji zakonito borave u EU-u, uz potporu Fonda za azil, migracije i integraciju;
9.	snažno potiče Komisiju da poveća transparentnost i odgovornost programiranja i provedbe fondova za unutarnje poslove u trećim zemljama i financiranje Instrumenta za susjedstvo, razvoj i međunarodnu suradnju, primjerice u zemljama kao što su Tunis i Libija; potiče Komisiju da izradi javno dostupan pregled svih rashoda povezanih s migracijama u trećim zemljama, te poziva na ex ante procjene učinka na ljudska prava za rashode povezane s migracijama u trećim zemljama i da te procjene, kada to pravila zahtijevaju. podijeli s Parlamentom;
10.	prima na znanje kontinuiranu potporu Glavne uprave za pravosuđe i zaštitu potrošača politici Komisije o poštovanju vladavine prava u Uniji, posebno godišnjem izdanju Pregleda stanja u području pravosuđa u EU-u i trećem godišnjem izvješću o vladavini prava, koje je prvi put sadržavalo preporuke državama članicama; potiče Komisiju da pomno prati učinkovito daljnje postupanje u skladu s preporukama dostavljenima dotičnim državama članicama te da poduzme mjere u slučaju da se na nacionalnoj razini ne donesu odgovarajuće mjere za rješavanje postojećih problema;
11.	sa zabrinutošću prima na znanje tematsko izvješće Europskog ombudsmana o vremenu potrebnom Komisiji za rješavanje zahtjeva za javni pristup dokumentima, u kojem se navodi da u 85 % slučajeva Komisija ponovne zahtjeve ne rješava u zakonskom roku; poziva Komisiju da hitno riješi to pitanje i poštuje Uredbu 1049/2001 o javnom pristupu dokumentima, što je ključan preduvjet za transparentnost i povjerenje javnosti u Komisiju; podsjeća da je Ombudsman 2022. pozvao Komisiju da sa zahtjevima za pristup dokumentima koji se odnose na sredstva EU-a za oporavak postupa s većom dosljednošću i da bolje objasni svoje razloge ako odluči da neće objaviti tražene informacije[footnoteRef:1] te da je Ombudsman pokrenuo istragu o odbijanju Komisije da omogući javni pristup dokumentima povezanima s njezinim Prijedlogom uredbe o europskom prostoru za zdravstvene podatke[footnoteRef:2]; [1:  https://www.ombudsman.europa.eu/hr/news-document/hr/163567]  [2:  https://www.ombudsman.europa.eu/hr/case/hr/62762] 

12.	duboko žali zbog izostanka Komisijinih provedbenih mjera i daljnjih zakonodavnih radnji slijedom preporuke Europskog parlamenta Vijeću i Komisiji od 15. lipnja 2023. nakon ispitivanja navodnih kršenja i nepravilnosti pri primjeni prava Unije u pogledu uporabe Pegasusa i jednakovrijednog špijunskog softvera za nadzor; poziva Komisiju da poštuje načelo lojalne suradnje među institucijama Unije i da poštuje obveze utvrđene u Okvirnom sporazumu i Međuinstitucijskom sporazumu o boljoj izradi zakonodavstva;
13.	duboko je zabrinut zbog otkrivenih sukoba interesa u koje su upleteni visoki dužnosnici Komisije te zbog korištenja reklamne kampanje na platformi X na temu Uredbe o seksualnom zlostavljanju djece; poziva Komisiju da objavi sve dokumente koje je zatražio Parlament i da osigura potpunu transparentnost u tom slučaju.

